นายกรัฐมนตรี แต่งเพลงลำดับที่ 10 “มาร์ชไทยคือไทย” แสดงถึงความความสามัคคีและความจงรักภักดีของชาวไทยต่อสถาบัน
พันเอกหญิง ทักษดา สัขจันทร์ ผู้ช่วยโฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ หรือ คสช. ได้แต่งเพลงใหม่ล่าสุด ชื่อเพลง “มาร์ชไทยคือไทย” ซึ่งเป็นผลงานการแต่งเพลงลำดับที่ 10 ของนายกรัฐมนตรี ขับร้องโดย จ.ส.ท.เชิดศักดิ์ ฤทธิกรกูล และ ส.ท.หญิง อัญธิกานต์ สุจันศรี        สำหรับเพลงนี้นายกรัฐมนตรีแต่งขึ้นในช่วงหลังพระราชพิธีบรมราชาภิเษก มีเนื้อหาที่แสดงให้เห็นถึงความสามัคคีและความจงรักภักดีของชาวไทยที่ร่วมใจถวายต่อพระบาทสมเด็จพระเจ้าอยู่หัว ตลอดจนระลึกถึงความเสียสละของบรรพบุรุษที่ทำให้ประเทศไทยสามารถสืบสาน ดำรงความเป็นชาติที่มีวัฒนธรรมอันยิ่งใหญ่มาถึงทุกวันนี้